สอบถามค่ะ ปจด ขาดมา1เดือน นิดๆๆแล้ว พอตรวจแล้วขึ้น1ขีด อย่างงี่จะทำยังไงค่ะถึงจะรุ้ว่าตั้งครรภ์มั้ย
สวัสดีค่ะ อาการประจำเดือนขาดไปนั้น คือภาวะที่ประจำเดือนมาช้าเกิน 35 วันจากครั้งก่อนค่ะ โดยสาเหตุที่พบได้บ่อยก็คือเรื่องการตั้งครรภ์ ซึ่งหากมีเพศสัมพันธ์ไม่ป้องกันในรอบเดือนก่อนหน้านี้ก็มีโอกาสได้ การตรวจการตั้งครรภ์ทำได้โดยชุดตรวจการตั้งครรภ์ทางปัสสาวะ ให้ผลบวกได้ที่ 10-14 วันนับจากวันที่มีการปฏิสนธิ หากให้ผลลบ แต่ประจำเดือนก็ยังไม่มา ควรไปยืนยันผลอีกครั้งที่รพ. ซึ่งอาจมีการตรวจปัสสาวะหรือตรวจเลือดเพิ่มเติมหากไม่ตั้งครรภ์จริงๆนั้น แพทย์จะหาาสาเหตุอื่นๆที่ทำให้ประจำเดือนไม่มาต่อไปเช่นอาจเกิดจากมีถุงน้ำรังไข่ พังผืดมดลูก โรคไทรอยด์ทำงานผิดปกติ ความเครียด ความกังวลเป็นต้น ในระหว่างนี้ไม่ซื้อยาปรับฮอร์โมนใดๆมาใช้เองค่ะ